UZNESENIE VLÁDY SLOVENSKEJ REPUBLIKY
č. 
z 

k správe o plnení úloh vyplývajúcich zo Stratégie prevencie kriminality
v Slovenskej republike v roku 2001

Číslo materiálu:		
Predkladateľ:	minister vnútra a predseda Rady vlády SR pre prevenciu kriminality	

A.	schvaľuje
A.1. správu o plnení úloh vyplývajúcich zo Stratégie prevencie kriminality v Slovenskej republike v roku 2001 

B.	ukladá
ministrovi vnútra – predsedovi Rady vlády SR pre prevenciu kriminality
B.1.	činnosť Rady vlády SR pre prevenciu kriminality v priebehu roka 2002 orientovať na komplexné hodnotenie plnenia úloh vyplývajúcich zo Stratégie prevencie kriminality v SR pre jednotlivé ústredné orgány štátnej správy, ktoré sú ich nositeľmi a pre radu vlády
priebežne v roku 2002

B.2.	zabezpečiť vypracovanie odporúčaní na orientáciu a zabezpečovanie prevencie kriminality v SR v nasledujúcom volebnom období a tieto odporúčania prerokovať v Rade vlády SR pre prevenciu kriminality
	do 30. novembra 2002

B.3.	zabezpečiť rozšírenie expertnej skupiny Rady vlády SR pre prevenciu kriminality pre spoluprácu s Komisiou OSN pre prevenciu kriminality a trestnú justíciu a inými zahraničnými a medzinárodnými subjektmi prevencie kriminality tak, aby mohla zabezpečovať aj úlohy súvisiace s agendou tzv. Tretieho piliera Európskej únie a so zriadením Európskej siete prevencie kriminality. V tejto súvislosti prehodnotiť finančné zabezpečenie činnosti expertnej skupiny a personálne zabezpečenie sekretariátu rady
	do 31. decembra 2002

B.4.	predložiť v nadväznosti na úlohu B.5. na rok 2003 požiadavku na podporu prevencie kriminality so štátneho rozpočtu vo výške 40 000 000 Sk
	v rámci prípravy návrhu rozpočtu na rok 2003

ministrovi financií
B.5.	zohľadniť vo východiskách štátneho rozpočtu na rok 2003 v kapitole Všeobecná pokladničná správa finančné prostriedky na prevenciu kriminality vo výške
40 000 000 Sk
	v rámci prípravy návrhu rozpočtu na rok 2003

Vykonajú:
	minister vnútra SR 
	minister financií SR